**Мавзу: “Хайр боғча салом мактаб”**

**Тошкент вилояти Чирчик шахар 30-сон кўп тармоқли мактабгача таълим ташкилоти  
“Хайр боғча- салом мактаб” байрам эрталиги сценарийси**

Тузувчи: тайёрлов гуруҳ тарбиячиси Махмудова Камола Рустамовна

Мактабгача таълим ташкилотининг зали чиройли шар,байроқчалр,сахнада “ Хайр боғча-салом мактаб”ёзуви,болалар рсмлари,кушлар,қуёшча билан безатилган.  
Шўх мусиқа остида болалар залга кириб келишади,ярим айлана сахна олдида туришади.

**Бошловчи:** Қимматли болалар,ҳурматли мехмонлар! Бугун бизнинг боғчамизда катта тантана. Биз боғчамизнинг навбатдаги қалдирғочларини мактаб бўсағасига кузатяпмиз!

Танишинг богчамизнинг битирувчиси *............................................................(деб мактабга бориладиган болаларнинг исми фамилияси тантанали укилади, фамилия ва исми ўқилган болалар бир кадам олдинга чикиб сунг яна ўз жойларига туриб оладилар).*

Юзларинг ял-ял ёниб,

одимлайсан мардона

Бир қўлингда сумка бор,

Ойлар ўтар йил ўтар,

улғаясан бир кун сен.

Сени кутар коинот ,

Қалдирғочдек қанот қоқиб

учяпсан,

Осмонларни шаҳдинг билан қучяпсан.

Келажакда ин бўл олим,

Сенинг билан яшнаб турсин бу олам .

**Энди байрамимизни очиб бериш учун сўзни мактабгача таълим ташкилоти мудирасига берамиз.**

**1 Бола:** Ҳурматли ота - оналар ва меҳмонлар, боғча ходимларию, жажжи укажонлар! Мана, бугун биз, мактабга кетиш олдидан хайрлашиш кечасига йигилганмиз. Бугунги байрам бизнинг ёдимиздан чиқмайди.

**2 Бола:** Тўғри\_\_\_\_\_\_\_\_\_\_\_\_\_\_\_\_\_\_\_\_\_\_\_, бугунги кун ҳеч кимнинг ёдидан чиқмайди чунки гўдаклик чоғимиздан тарбиялаб, таълим олишга ўргатган

**Ҳамма:** мўътабар ва азиз опажонларимизга ҳар қанча таъзим қилсак ҳам оз!

**Иккала Бола:** Нима учун бугун биз, қувноқ байрам қиламиз.

Чунки тез кун ичида , биз мактабга борамиз.

**Бола:** Бултур эдим олтида , ёшим етмай қолди-да,

Ўқишга олишмади, мактабга ёзишмади.

Йиллар юрмас кетига , бу йил тўлдим еттига.

Энди катта боламан, мен мактабга бораман.

Мен ўқишга таппа-тахт, беш олишга қилдим ахд.

Ҳар кун санайман бир-бир, қачон келар сентябрь

**Болалар “ Хайр боғча” кўшиқни айтишади.**

**Сўнг” Хоразмча“ рақсига тушиб берадилар .**

**Бошловчи :**  Устоз куч берди , руҳга иймонга,

Устоз одоби оройиш жонга.

Устоз бор экан, авлод суюкдир,

Илм – фан инсонга мангу шерикдир .

Боғча сўқмоғидан хижжалаб ўтиб

Йўлингиз катта йўлга туташди бориб .

Энди-чи сиз , бугун ўқувчи .

Катта-катта ишлар қилувчи .

**1 Бола:** Меҳр нури ёғар доим, юзингиздан устозлар.

Юрсам дейман бу таббарук, изингиздан устозлар.

**2 Бола:** Бири гул, бири булбул, ўғил қизлар шод бугун.

Қалбидан гул тутади, меҳрибон устоз учун.

**Болалар “ Бизнинг тарбиячи опа “ қўшиғини айтиб берадилар.**

**Сўнг “Қизалоқлар“ рақсига тушиб берадилар.**

**Бошловчи:** Шунақа вақт тез ўтибдики! Яқинда сизлар кичкинагина бола эдинглар, эндичи қаранглар катта бола бўлиб мактаб остонасига йўл олмоқдасизлар. Боғчада сизлар санашни, ўқишни, куйлашни, шеърлар айтишни, эртаклар сўзлаб беришни, асосийси харфларни ўргандиларинг. Мактабда бўлса янаям кўп нарсаларни ўрганасизлар. Лекин мактабга кетишдан олдин мен сизларни бугун синайман. Қани мактабга қандай тайёргарлик кўрдиларинг экан..... Сизлар билан мактаб- мактаб ўйинини ўйнаймиз Қани, боғчада олган билимларингизни бир синаб кўрайликчи!

**Бошловчи:** Тўпланиб сиз бу залга  
 Мактабга бориш учун

Мактаб остонасидан

Синфга кириш учун.

Шўх жаранглар қўнғироқ

Бу биринчи қўнғироқ

Доим ҳақни сўзлангиз

Юрт равнақин кўзлангиз.

Бугун бошланар дарслар

Ўқишга зўр ҳаваслар.

Жаранг-журинг қўнғироқ

Дарсга киринг сиз тезроқ.

Бошловчи: Энди болажонлар мактаб-мактаб ўйинини ўйнаймиз. Лекин биринчи мени топишмоғимни топинглар.

1.Ким сумка ва китоб билан

Эрталаб мактабга шошар.

**Болалар:** Ўқувчи.

**Бошловчи:** Тўғри ўқувчи.Ўқувчи қандай бўлиши керак?   
**Болалар:** Ўқувчи ақлли, мустақил, билимли, одобли.....

**Бошловчи:** Тўғри, ҳаммадан ҳам ўқувчи мустаққил бўлиши шарт.

Залга Буратино кириб келади.  
Буратино: Салом болалар! Бугун кўчада кушлар жудаям чиройли ва баланд сайрашди. Уларни айтишлари бўийча сизлар мактабга кетяпсизлар. Тўғрими?  
**Бошловчи:** Салом Буратино! Ха.адашмадинг,бугун биз етти ёшга тулган болаларимизни мактабга кузатвомиз.

**Буратино:** Хозир сизлар билан “Ким тез партфелни йиғади” ўйинни ўйнаймиз.   
Болалар икки комадига бўлиниб,кетма- кет парфелга керакли дарсликларни солишади. Столда мактаб учун керакли ўқув куроллар ва хар хил хазил предметлар кўйлади.  
**Буратино:** Баракалла,болажонлар! Хаммангиз билар экансиз портфельга нима солишни. Сизларга оқ йўл тилайман! Сиз ҳакингизда Малвинага гапириб бераман. Хайр болажонлар.  
 **Рақс” Менинг портфельм” (ўгил болалар)**

**Дарсга қўнғироқ чалинади .**

**Бошловчи:** Болалар! Қўнғироқ бизни она тили дарсига чорлаяпти. Ким она тилимиз хақида шеърлар билади.

**Бола:** Она тилим доно тилим берар менга дунё билим.

Она тилим ўткир сўзим сенда камол топди тилим.

**Бола:** Қайга борсам ўткир сўзим ойга учсам ойдин юзим

Ақлим ошар бахтим тошар она тилим, она тилим.

**Бошловчи:** Хозир сизларга харфлар айтаман сизлар эса ушбу харфлардан мактабга оид сўларни айтасизлар.“М” ҳарфига оид сўз, “Д” ҳарфига оид сўз, “П” ҳарфига оид сўз, *(болалар жавоб берадилар).*

**Ўйин “Ҳарфлардан сўз йиғинг”**Болалар гилам остида турган харфлардан икки командага бўлиниб сўзлар йиғишади.Масалан:Ўзбекистон,мактаб, оила,махалла.

**Танаффусга қўнғироқ чалинади .**

**Бошловчи:** Болажонлар танаффусга қўнғироқ чалиняпти . Танаффус нималигини биламизми? Танаффусда қўшиқ айтиш, рақсга тушиш, ўйнаш мумкин .

**Бошловчи :** Уччала қиз чиқди ариқ бўйига,

Раёна, Мадина, Дурдона.  
 **“ Уч дугона “ қўшиқ рақсига ўйинга тушиб берадилар .**

**Дарсга қўнғироқ чалинад  
Бошловчи:** Навбатдаги дарсимиз математика. Мисолларни эшитинг!

Залга Малвина кириб келади.  
**Малвина:** Ассалом алейкум болалар! Буратино сизлар хакингизда гапириб берди.Сизлар мактабга кетяпсизлар. Майлими сизларни билимингизни синаб кўрсам.  
**Бошловчи:** Салом Малвина!Жудаям яхши иш бўларди.  
**Малвина**: Қани бўлмаса эштилар.

**1 Мисол:** Қорга йиқилди Вали, унинг кетидан Али ,

Кейин йиқилди Жаббор, қорда қанча бола бор.(3та).

**2 Мисол:** Тушликка қуёнчага ташриф буюрди дўсти.

Тўнкага ўтирволиб, сабзини мазза қилиб,

Ҳар бирига бештадан, едилар қарсиллатиб

Ким билар саноғини, нечта ейилган сабзи.(10та).

**3 Мисол:** Менда бордир беш пуфак, бирин бердим Нодирга.

Менда ҳаммаси бўлиб, нечта қолади пуфак? (4та).

**Малвина: Офарин!** Жудаям ақли,билимдон экансизлар.

**Мусиқий дидактик ўйин “Сонга қараб туриб ол”  
Сўнг “Қайси баҳога ўқийсиз “ ўйини ўйналади.**

Болаларга(иккитасига)кўлларига қармоқ берилади.Гиламда тесқари айлантирилган балик тасвирда магнит сонлар бор. Болалар қармоқ билан сонларни тутиб олишади,меҳмонларга кўрсатишади,қайси баҳони мактабда олишларини.  
 **Бошловчи:** Болажонлар тараффусга қўнғироқ чалинди. Ҳозир бизнинг қизларимизчиройли рақс ижро этиб берадилар.  
  
 **“Учат в школе” жуфт рақси  
 Дарсга қўнғироқ чалинади.**

**Бошловчи:** Болалар! Қўнғироқ бизни рус тили ва инглиз тили дарсларига чорлаяпти. Хозир биз рус тили ва инглиз тили дарсидан уларни қандай билим олганликларини билиб оламиз.   
 **Болалар ижросида русча инглизча шеърлар айтишади.  
 Болалар “Ҳар доим бўлсин қуёш” қўшиғини рус ва ўзбек тилларида куйлаб берадилар.**

**Танаффусга қўнғироқ чалинади .**

Ўйин: “Кофияли сўзлар”(рус. тилида. Масалан:Лу-лу-лу мы идём в....... школу)

**Дарсга қўнғироқ чалинади .**

**Бошловчи:** Навбатдаги дарсимиз расм.

Болажонлар ушбу доскада турган расмларни давом эттиришингиз керак. Бунинг учун икки гуруҳга бўлиниб оламиз. Мана бу фламастерларда давом этмай қолган шаклларни давом эттирасизлар. Қайси гуруҳ тез чизиб тугатса ғолибликни қўлга киритади. Ланди-ланди ўйинимиз бошланди.

Ота-оналар билан ўйин “**Қайси команда тез чизиб беради”**   
 Ота-оналар икки командага туриб,кетма-кетлигида кўзни боғланган ҳолда, мальбертда берилган хайвонни чизишади.(фақат биттадан қисмни).

**Танаффусга қўнғироқ чалинади.**

**Рақс “Бирга ўйнаймиз”** ота –оналар болалар билан биргаликда.

**Рақс ” Дўппи“ Ботир Қодиров.**

**Бошловчи:** Болаларимиз ҳозир сизга мактаб нима эканлигини айтиб беришади.

*(3-та бола чиқади)*

**1-бола:** Юзимиз ял-ял ёниб, одимлаймиз мардона

Қўлимизда сумка бор, биридачи гулдаста.

Мактаб томон чопқиллаб, югурамиз шошамиз

Шинам синфлар ичра биз билимлар оламиз

**2-бола:** Партада ўтиришни, ручка тўғри ушлашни

Расмларни солишни, ҳарфларни ёзишни

Ўргатар бизга мактаб, билим ва берар одоб.

**3-бола:** Қўшишни айиришни, кўпайтириш , бўлишни

Китобларни севишни, табиатни асрашни

Ўргатар бизга мактаб, билим ва берар одоб.

**Болалар “Мактаб нимани ўргатади” қўшиғини айтиб берадилар.**

**Бошловчи:** Энди даврамизнинг кулминацион яни чўққисига келдик. Қани болажонлар ярим доира бўлиб туриб оламиз. Тарбиячи опалар эса ўртада. Ота-оналаринг сизларни мактабга кетиш олдидаги сиймоларингни эслаб бир томоша қилиб олишсин. *(мусиқа остида)*

*(Болалар ярим доира шаклида туришади ўртада тарбиячилари билан. Сўнг болалар шеър айтадилар)*

**1- Бола:** Боғчам бўлсин деб шинам, толмай елиб югурган .

Сизга таъзим қиламиз, раҳмат мудира холажон .

**2- Бола:** Тарбиячилар сардори болаларнинг харидори.

Доим бизга меҳрибон услубчимиз\_\_\_\_\_\_\_\_\_\_\_\_\_\_ опажон!

**3- Бола:** Хамиша оқ халатда ,бошимизда турдингиз .

Касал бўлсак парвона , дориларни бердингиз .

Доимо бўлинг омон раҳмат хамшира холажон.

**4- Бола:** Билим бердингиз бизга \_\_\_\_\_\_\_\_\_\_\_\_\_\_\_ устозим,

Ҳар доим бўлинг омон сизга таъзим эҳтиром !

**5-Бола:** Қўшиқларни ўргатган, мусиқа чалиб доим.

Бизларни ҳурсанд этган , рахмат мусиқа опажон .

**6 - Бола:** Оқ ювиб оқ тараган , чарчаш нима билмаган .

Бизга парвона бўлган , раҳмат энага опажон .

**7- Бола:** Озиқ овкатлар ташиб , доим бизга етказган .

Завхозимиз \_\_\_\_\_\_\_\_\_\_ сизга кўпдан- кўп раҳмат .

**8 - Бола:** Ширин овқатлар қилиб , парвона бўлиб дилдан .

Шавла палов пиширган , хайр ошпаз холажон .

**9- Бола:** Боғчамизни боғ қилиб , кўркам ва салқин қилиб .

Доим гуллар тутдингиз , хайр боғбон отажон .

**10- Бола:** Сариштадир боғчалар, бахри дилинг очилар.

Рахмат \_\_\_\_\_\_\_\_\_ холажон, соғ бўлинг доим омон.

**11- Бола:** Қучоғингдан кетаман , ардоғингдан кетаман .

Сени эслайман ҳар дам , мактабим бағрида ҳам.

**Ҳамма:** Унутмаймиз ҳеч қачон , ҳайр меҳрибон боғчам .  
Мусиқа остида байрамга почтальон Печкин кириб келади, кўлларида чиройли безатилган коробка.  
**Почтальон Печкин**: Ассалом алейкум! Бу манзил Истиқбол кўчаси 22а.  
**Бошловчи:** Ассалом алейкум почтальон Печкин! Ха, бу манзил бизнинг 30-сон ташкилотимиз.  
**Почтальон Печкин:** Бўлмаса посилкани қабул килинг,мана бу ерга имзо кўйинг.  
**Бошловчи:** Рахмат сизга почтальон Печкин.Лекин бизнинг ташкилотимизни раҳбари бор.Қани уларга олиб баринг,улар қабул қиладилар.  
Почтальон Печкин посилкани мудирага топширади.

**Почтальон Печкин:** Хайр! Болалар сизларга оқ йўл тилайман.Мактабда яхши ўқийлар.Соғ бўлинглар!  
Ташкилот раҳбари посилкани очади ва ичидаги хатни ўқийди.  
“Азиз болажонлар,биз ота-оналар ишонамиз,сизлар албатта мактабда 5 баҳоларга ўқйисиз. Бизни ва сизларга тарбия берган устозларингизни хар доим хурсанд қиласизлар.Сизларга совғаларни юбордик.   
 Хурмат билан ота-оналар”

**Тайёрлов гуруҳи болаларини ташкилот маъмуряти мақтов ёрлиқлари ва эсдалик совғалари билан тақдирлайди .**

**“ Хайр богча “ мусиқа фонограммасига байрам эрталиги якунланади .**

**Байрам дастури “ Оммавий рақс “ билан якунига етади.**